Diari Oficial de la Generalitat Valenciana


Sumari del DOGV 772, del 26-02-1988 (1988/810644)

DECRET 25/1988, de 22 de febrer, del Consell de la Generalitat Valenciana, pel qual es regula el règim de provisió de places del professorat en els Col.legis Públics de Pràctiques annexos a les Escoles Universitàries del professorat d'Educació General Bàsica.
-------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/02/22/25/dof/vci/html**

### Dades del document

Número de DOGV
:   772

Data del DOGV
:   26-02-1988

Secció del DOGV
:   DISPOSICIONS GENERALS

Número del document
:   1988/810644


Data del document
:   22-02-1988

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 25/1988, de 22 de Febrer, del Consell de la Generalitat Valenciana, pel qual es regula el règim de provisió de places del Professorat en els Col.legis Públics de Pràctiques annexos a les Escoles Universitàries del Professorat d'Educació General Bàsica.  
El Decret 1381/1972, de 25 de maig, en compliment del que estableix la disposició transitòria segona, apartat 3, de la Llei General d'Educació de 4 d'agost de 1970, integrà les Escoles Normals com a Escoles Universitàries del Professorat d'Educació General Bàsica i en la disposició addicional assegurà la permanència dels Col·legis Nacionals de Pràctiques annexos a les Escoles Normals, sense perjudici de les transformacions que es consideren necessàries.  
La doble condició dels Col·legis de Pràctiques o Escoles Annexes, d'una part Centres de Pràctiques d'Ensenyaments dels alumnes de les Escoles Universitàries del Professorat d'Educació General Bàsica i d'altra Col·legis Públics d'EGB, determinà un règim especial de provisió de places del Professorat regulat primer pel Reglament d'Escoles de Magisteri i, posteriorment, per l'Ordre de 30 de març de 1984, modificada, amb caràcter transitori, per l'Ordre de 16 de març de 1987.  
Però en els moments actuals i a l'empara de la Llei Orgànica 8/1985, de 3 de juliol, reguladora del Dret a l'Educació i per tal de pal·liar la situació de provisionalitat del Professorat i facilitar la participació en la gestió democràtica dels Centres, i amb l'entrada en vigor del Reial Decret 1350/1987, de 6 de novembre, pel qual es deroguen els articles 130 a 140 i 188 a 198 del Decret de 7 de juliol de 1950, pel qual s'aprova el Reglament per a les Escoles de Magisteri, i les Ordres de 30 de març de 1984 i de 16 de març de 1987, sobre el sistema de provisió de vacants de Professorat en els Col·legis de Pràctiques annexos a les Escoles Universitàries de Formació del Professorat d'Educació General Bàsica, cal adequar la provisió de les places esmentades a la normativa vigent.  
Pel Reial Decret 2093/1983, de 28 de juliol, es traspassen funcions i serveis en matèria d'educació de l'Administració de l'Estat a la Generalitat Valenciana, i aquesta assumeix les competències, les funcions i els serveis sobre la convocatòria i resolució dels concursos de trasllats i la provisió de vacants dins l'àmbit de la Comunitat Valenciana.  
En atenció d'aquestes consideracions, i per raó de les atribucions assenyalades en els articles 22 i 40 de la Llei 5/1983, de 30 de desembre, de Govern Valencià, a proposta del Conseller de Cultura, Educació i Ciència i amb la deliberació prèvia del Consell de la Generalitat Valenciana en la sessió de 22 de febrer de 1988,  
DECRETE:  
Article únic  
Els Col·legis Públics de Pràctiques annexos a les Escoles Universitàries del Professorat d'Educació General Bàsica, els quals es relacionen en l'annex d'aquest Decret, es regiran, pel que fa a la provisió de places del Professorat, per les normes que regulen el règim general de provisió en els Centres Públics d'Educació General Bàsica, Pre-escolar i Educació Especial.  
DISPOSICIONS TRANSITORIES  
Primera  
El Professorat destinat en comissió de serveis als Col·legis Públics de Pràctiques que es relacionen en l'annex, hauran d'incorporar-se als Centres de procedència respectius quan finalitzarà el termini de les esmentades comissions de servei.  
Les experiències educatives que funcionen en l'actualitat en aquestos Centres podran seguir realitzant-se normalment durant el període de temps per al qual es van autoritzar.  
Segona  
Els Professors amb destinació definitiva en els Centres Públics ja esmentats, aconseguida segons el procediment que estableix l'article 137 del Decret de 7 de juliol de 1950, tindran preferència, per una única vegada, sobre els Professors de Règim general, en l'adjudicació de les vacants dels Centres esmentats. Aquest dret el faran valer en el primer concurs de trasllats que es convoque a partir de l'entrada en vigor d'aquest Decret.  
La prelació entre ells, si fa el cos, es determinarà segons que estableix l'article 71 de l'Estatut del Magisteri, si bé els serveis de l'apartat b) es computaran des de la presa de possessió com a annexista; si hi hagués empat decidirà l'antiguitat de la promoció, i si aquesta coincideix, el número més baix de la llista.  
Tercera  
En els concursos de trasllats actuals, convocats en el curs 1987/88, s'incrementaran les vacants anunciades incloent-hi les no pertanyents a Professors amb destinació definitiva en aquestos Centres Públics, aconseguida segons el procediment que estableix l'article 137 del Decret de 7 de juliol de 1950, de tal manera que per als esmentats concursos i vacants no serà d'aplicació el que disposa l'últim incís del primer paràgraf de l'article 8 del Decret de 18 d'octubre de 1957.  
DISPOSICIO DEROGATORIA  
Queden derogades les disposicions d'igual o inferior rang que s'oposen al que disposa aquest Decret, i en especial les Ordres de la Conselleria de Cultura, Educació i Ciència de 27 d'abril de 1984 i 24 de maig de 1985.  
DISPOSICIONS FINALS  
Primera  
Queda autoritzat el Conseller de Cultura, Educació i Ciència a dictar les disposicions necessàries per a l'aplicació i el desplegament del que disposa aquest Decret.  
Segona  
Aquest Decret entrarà en vigor l'endemà de la publicació en el Diari Oficial de la Generalitat Valenciana.  
València, 22 de febrer de 1988.  
El President de la Generalitat,   
JOAN LERMA I BLASCO  
El Conseller de Cultura, Educació i Ciència,   
CEBRIA CISCAR I CASABAN  
ANNEX  
Província Municipi Número de codi Denominació  
Alacant Alicante 58082675 CP de Pràctiques  
Castelló de la Plana Castellon de la Plana 81666545 CP de Pràctiques  
València Valencia 53164729 CP de Pràctiques


Còpia Permalink ELI